เทพไท จี้ สภาพัฒน์ รักษาสัญญา ค่าตอบแทน อสม. เชียร์ หมอหนู สู้
เทพไท เสนพงศ์ ส.ส.นครศรีธรรมราช ปชป.จี้ สภาพัฒน์ รักษาสัญญาค่าตอบแทน 19 เดือน อสม.เป็นขวัญกำลังใจ สู้โควิด-19 เชียร์ หมอหนู อนุทิน ชาญวีรกูล รองนายกฯ และ รมว.สธ.สู้เพื่อ อสม.วันที่ 28 ก.ค. นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีสภาพัฒนาการเศรษฐกิจและสังคมแห่งชาติ หรือ สภาพัฒน์ ได้ตัดงบประมาณค่าตอบแทนของ อสม.เหลือเพียง 6 เดือน ว่า เมื่อรัฐบาลประกาศจ่ายค่าตอบแทนในการปฏิบัติหน้าที่ในช่วงการแพร่ระบาดของเชื้อไวรัสโควิด-19 ให้กับ อสม.เดือนละ 500 บาท เป็นเวลา 19 เดือน ถือว่าเป็นคำสัญญาที่รัฐบาลได้ให้ไว้กับพี่น้อง อสม. จำนวน 1054729 คนทั่วประเทศ และ อสม.ทุกคนรู้สึกดีใจ ที่จะได้รับค่าตอบแทนเพิ่มขึ้นเป็นกรณีพิเศษจากรัฐบาลเพื่อเป็นขวัญกำลังใจในการปฏิบัติหน้าที่ช่วยเหลือรัฐบาลในการต่อต้านการแพร่ระบาดของเชื้อไวรัสโควิด-19 ที่ผ่านมาแต่เมื่อมีข่าวว่า สภาพัฒน์ฯ ได้พิจารณาตัดลดค่าตอบแทนเหลือ 6 เดือนนั้น สร้างความผิดหวังให้กับพี่น้อง อสม.ทั่วประเทศ แม้ว่าจะเป็นจำนวนเงินที่ไม่มาก แต่ก็กระทบกับจิตใจและขวัญกำลังใจในการปฏิบัติหน้าที่ของ อสม.ในฐานะที่เป็นด่านหน้าในการต่อสู้กับเชื้อไวรัสโควิด-19 จนประเทศพ้นวิกฤติไปได้ จึงขอให้สภาพัฒน์ฯ ได้พิจารณาทบทวนแนวคิดนี้ ให้ค่าตอบแทน 19 เดือน ที่จัดให้กับ อสม.จำนวน 1054729 คนนั้น ถือว่าเป็นวงเงินที่ไม่มากนัก เมื่อเทียบกับโครงการเยียวยาอื่นๆของรัฐบาลอีกหลายโครงการผมในฐานะผู้เสนอเพิ่มค่าตอบแทนให้กับ อสม.จากเดิมเดือนละ 1000 บาท เป็นเดือนละ 1500 บาท ในที่ประชุมสภาฯ ขอสนับสนุน นายอนุทิน ชาญวีรกูล รมว.สาธารณสุข ที่ผลักดันการจ่ายค่าตอบแทนให้กับ อสม.ตามที่ได้รับปากไว้ และประกาศพร้อมที่จะให้ตัดงบประมาณของกระทรวงสาธารณสุขในส่วนอื่นๆ เพื่อไม่ให้กระทบกับค่าตอบแทนของ อสม.จำนวน 19 เดือน ซึ่งเป็นการปกป้องสิทธิ์และช่วยเหลือพี่น้อง อสม.ทุกคน ผมขอเป็นกำลังใจให้กับการเคลื่อนไหวของประธานชมรม อสม.แห่งประเทศไทย ในการเข้ายื่นหนังสือถึง พล.อ.ประยุทธ์ จันทร์โอชา นายกรัฐมนตรี ในวันที่ 29 ก.ค.นี้ด้วย นายเทพไท กล่าว
เทพไท เสนพงศ์ ส.ส.นครศรีธรรมราช ปชป.จี้ สภาพัฒน์ รักษาสัญญาค่าตอบแทน 19 เดือน อสม.เป็นขวัญกำลังใจ สู้โควิด-19 เชียร์ หมอหนู อนุทิน ชาญวีรกูล รองนายกฯและรมว.สธ.สู้เพื่อ อสม.
โควิด-19,ไวรัสโคโรนา,อสม.,เทพไท เสนพงศ์,ค่าตอบแทน,สภาพัฒนาการเศรษฐกิจและสังคมแห่งชาติ,อนุทิน ชาญวีรกูล,ข่าวทั่วไป